کامبوجا پارلامنت سئچیم‌لرینده رسمی اولمایان نتیجه‌لره گؤره، باش ناظیر هون سن ین رهبرلیگین‌دکی کامبوجا خالق پارتیسی‌نین (CPP) یاریشی اؤنده تاماملاییب.
ایرتیباطات ناظیری خیئو کانهاریت، 33 ایلدیر اؤلکه نی ایداره ائدن هون سن ین، سئچیم‌لری قازاندیغینی و بئش ایل داها باش ناظیرین ائدجگینی آچیقلاییب.
کانهاریت، کامبوجا خالق پارتیسی‌نین نه قدر سس آلدیغی حاقیندا معلومات وئرمه‌دی. آنجاق دولت تلویزیونو، کامبوجا خالق پارتیسی‌نین سس‌لرین ان آز یوزده 70ینی آلا‌راق بیرینجی اولدوغونو ائشیتدیردی.
8.3  میلیون سئچیجی‌دن یوزده 82سی‌نین سس وئردیگی و سون کئچیریلن سئچیم‌لره گؤره داها چوخ ایشتیراک اولدوغو قئید ائدیلیب.
میللی سئچیم کومیسیونو‌نون رسمی نتیجه‌لری 15 آوقوستدا آچیقلاماسی گؤزلنیلیر.
آنا موخالیفت پارتیسی‌نین قاتیلمادیغی سئچیمده، حاکمیت‌دکی کامبوجا خالق پارتیسی‌نه  یاناشی، 2013 پارلامنت سئچیمینده صندل قازانمامیش چوخو یئنی یارادیلان 19 سیاسی پارتی قاتیلیب.
